На основу члана 46.став1.тачка 2. Закона о локалној самоуправи („Сл.гласник РС“, бр.129/07, 83/14-др-закон, 101/16-др.закон и 47/18), члана 61.став 1.тачка 2 Статута Општине Инђија („Службени лист Општине Инђија“, бр.5/19) и Локалног антикорупцијског плана Општине Инђија за период 2017.године до 2020 године -област 15 „Обезбеђивање правних, институционалних, организационих и техничких претпоставки за координацију спровођења и праћења примене ЛАП“ („Службени лист Општине Инђија“, бр. 30/17)

Општинско веће Општине Инђија на седници одржаној дана 10.маја 2019. године, донело је

**Р Е Ш Е Њ Е**

**О ОБРАЗОВАЊУ КООРДИНАЦИОНОГ ТЕЛА ЗА СПРОВОЂЕЊЕ АКТИВНОСТИ ИЗ ЛОКАЛНОГ АНТИКОРУПЦИЈСКОГ ПЛАНА ОПШТИНЕ ИНЂИЈА ЗА ПЕРИОД 2017.ГОДИНА -2020. ГОДИНА**

I

У сврху стварања услова за спровођење активности утврђених Локалним антикорупцијским планом Општине Инђија за период 2017.године до 2020 године (у даљем тексту: ЛАП) , образује се Координационо тело за спровиђење активности из ЛАП, у саставу:

-Славица Ђукановић Марјановић, председник

-Вера Каплар, члан

-Драгана Степановић, члан

-Богдан Гршић, члан

-Данило Петровић, члан

II

Задатак координационог тела из тачке I овог Решења је да врши техничко,организационо и административно усклађивање рада организационих јединица и органа Општине у процесу спровођења обавеза утврђених ЛАП, као и да врши обраду материјала на припреми и изради свих аката чије доношење је утврђено ЛАП-ом за 2018. и 2019.годину.

За континуирано вршење задатка из става 1.ове тачке у 2019.години, Координационом телу припада месечна накнада у нето износу од 10.000,00 динара .

III

Ово Решење објавити у „Службеном листу општине Инђија“.

**ОПШТИНСКО ВЕЋЕ ОПШТИНЕ ИНЂИЈА**

Број:02-87/2019-III Председавајући,

Дана: 10.маја 2019.године Заменик Председника општине

И н ђ и ј а Драгана Радиновић

**Образложење**

Правни основ за доношење овог Решења је члан 46.став1.тачка 2. Закона о локалној самоуправи и члан 61.став 1.тачка 2 Статута Општине Инђија , којим одредбама је прописано да Општинско веће непосредно извршава и стара се о извршавању одлука и других аката Скупштине општине.

Скупштина општине Инђија је на седници одржаној 29.12.2017.године донела Локални антикорупцијски план Општине Инђија за период 2017 године -2020.године, у ком акту је - у склопу области 15 која је названа „Обезбеђивање правних, институционалних, организационих и техничких претпоставки за координацију спровођења и праћења примене ЛАП“ прописано да је обавеза Општинског већа да , између осталог, одреди лице, односно формира тело које ће бити надлежно да спровођење активности из ЛАП , као и обавеза овог органа, да то учини у прописаном року-јануар 2018.године.

С обзиром да је рок за извршење предметне обавезе већ истекао , а да је Агенција за борбу против корупције већ кренула са контролним захтевима везаним за примену ЛАП по јединицама локалних самоуправа , то је након писмене обраде обавеза из ЛАП које су доспеле за 2018.и 2019.годину , издат налог и дати елементи за израду предлога Решења, како је дато у материјалу.